sv da da da da sv nb da da da da da da da da en en en en en en en en en en da en en en en en en en en en en en en en en en da en en en en en en en en en en en en en en en en en da en en en en en en en en en en en en en en en en en en en da en en en en en en en en en en en en en en da da da da en en
Svanholms seniorer gjorde rent bord i weekenden - Svanholm Cricketklub
Søndag d. 14. juni 2009 kl. 20:56 af Henrik Pfaff
Både 1. holdet og 2. holdet vandt begge deres kampe i weekenden mod henholds vis KB og Fredericia
Svanholm gjorde det hjemme af mod KB i elitedivisionen. Mirakuløst havde vejret klaret op lørdag morgen efter en hel uge med regn. Svanholm lod sig ikke bekymre af, at banen var tung, men gik først til gærdet, hvor Svanholm præsterede hele 279 point for kun tre gærder. Trediegærdet Max Overgård (topscorer med 84 not out) og Jim Moniz (42 not out) hævede fra 176 til sluttotalen. Forinden havde Zishan Shah (26) Rohit Kanaiya(64) og Scott O 'Brian (42) gjort deres.
KB var ude for 164. Rohit Kanaiya 3 gærder for 24 og Hamid Shah 2 for 34.
Svanholm er uden sin bedste kaster gennem de senere år Thomas Hansen resten af sæsonen. Han har fået valget mellem en operation i knæet eller holde op for evigt. Til gengæld synes Søren Vestergård tilbage efter en længere pause.
Vestergård gjorde et succesrigt come back i vort 2. holds kamp mod Fredericia, hvis spillere hoppede og dansede mod hans kastning. Wajjid Hussein (2/15 på 10) og Sahadat Riaz (1/13 på 7) drog gavn af den heftige sidevind og fik bolden til at svinge meget. Ja så meget, at 7 fredericianere var ude for 46. I alt blev det til 99, da det blev præsentere kedsommelig afløsningskastning.
Da Vestergård (2/11) tog bolden i egne hænder var det slut.
Shafqat Riaz (30x) formåede at få Fredericias Jan Østergård til at ligne en verdensmester. Østergård kastede 8 overe, 6 maiden, 0/2. Vi passerede i over nr. 25, Vestergård 44x)
Næste søndag spiller Svanholms l. hold ude mod AB og 2. holdet hjemme mod Albertslund
Max Overgård og James Moniz - 106 i en trediegærdestand mod KB. Max taler pænt til KB`s Farrukh Shezad efter at have flækket hans overlæbe i et stød, som KBèren prøvede at standse på grænsen.
Halvdelen af l. division spillede på Svanholm Park søndag. I baggrunden KB II - Ålborg - flyttet, da KB`s bane var optaget og i forgrunden den ordinære kamp Svanholm II-Fredericia
Sune Østergård, Fredericia introducerer et nyt stød mod Søren Vestergård. Hvad skal det kaldes. Måske - te legside escape
Gunesian Thanabalasingam giver virkelig sig selv god plads mod Søren Vestergård. Men i vore 20x20 tider er alle stød legitime